Zahara de los Atunes

Zahara de los Atunes é unha entidade local autónoma pertencente ao concello español de Barbate, na provincia de Cádiz, Andalucía. Tiña en 2014 unha poboación de 1.115 habitantes.

A localidade está situada ao sur da provincia de Cádiz, ao pé da Serra do Retín, na beira do río Cachón. Atópase na costa do océano Atlántico, entre Tarifa, ao sur, e Barbate, ao norte.

Constitúe un dos tramos con maior lonxitude libre da presión urbanística das costas andaluzas, debido á ocupación de parte da franxa costeira polas proteccións ambientais e á incidencia dos fortes ventos de levante, que finalmente, resultaron factores limitantes ao desenvolvemento.

 Véxase tamén 
 Ligazóns externas 

Sitio web oficial 

Categoría:Barbate
Categoría:Entidades locais autónomas de Andalucía